टीम ने दो घंटे प्राइवेट स्कूलों की बसों की जांच कर 20 के काटे चालान
राज्यबालसंरक्षण आयोग के सदस्य परमजीत सिंह बडोला की अगुवाई में टीम ने सोमवार सुबह प्राइवेट स्कूल बसों की चेकिंग के लिए अभियान चलाया। पिपली गीताद्वार पर करीब दो घंटे तक यह अभियान चला। इस दौरान कई निजी स्कूल बसों को रोककर चेक किया। कई बसों में भारी खामियां पाई गई। जिसके चलते बडोला ने संबंधित स्कूल संचालकों को फटकारा भी। तकरीबन 20 बसों के काटे चालान किये गए। कई बसों में महिला अटेंडेंट नहीं मिली। अधिकतर में सीसीटीवी ही नहीं मिले। जिनमें लगे थे उन बसों में सीसीटीवी कैमरे भी खराब मिले। कई बसों में जीपीएस सिस्टम और फर्स्ट एड किट तो लगे थे। लेकिन किट में एक्सपायरी डेट दवा मिली। जब फर्स्ट एड किट में दवा जांची एक्सपायरी डेट देखकर परमजीत बडोला खफा हो गए। उन्होंने फर्स्ट एड किट को सड़क पर फेंक दिया।
बडोला ने कहा कि स्कूल संचालकों की लापरवाही के चलते कई बार हादसे हो चुके है। जिसका चालान किया गया है। अगर उसमें दोबारा कमियां मिली तो वाहन को इंपाउंड किया जाएगा। उन्होंने कहा कि जिलेभर में चेकिंग अभियान निरंतर जारी रहेगा। उनके साथ वीरेंद्र काजल चेयरमैन सीडब्ल्यूसी, बीओ विनोद कौशिक, ट्रैफिक एसएचओ संदीप कुमार, मीहा सिंह रंगा,अमित कुमार लीगल ऑफिसर, डीसीपीओ इंदु शर्मा, सीमा रानी, नीलम, कर्मबीर रणजीत नैन सहित लोगों ने बसों को चेक किया गया।
और टीम को देख डाली वर्दी
अधिकांशबसों में निर्धारित सीमा से अधिक बच्चे बस में बैठे मिले। तीन बच्चों की सीट पर चार से पांच बच्चे वहीं कई ड्राइवर बिना वर्दी और सीट बेल्ट के ही ड्राइविंग करते हुए मिले। यहीं नहीं टीम को देख एक बस चालक ने आनन-फानन में वर्दी डालने की कोशिश की। हड़बड़ाहट में वह हैंड ब्रेक लगाना भूल गया। जिससे बस चल पड़ी। इस पर उक्त चालक को डपट पिलाई। वहीं कुछ ही बसों में चालक और महिला अटेंडेंट ने ही नाम प्लेट लगा रखी थी। एक स्कूल की महिला अटेंडेंट ने जो आई कार्ड पहन रखा था उसमें पोस्ट पिओन लिखी हुई थी। जैसे ही बस रुकवाकर कागज चेक कराने के लिए बोला गया तो बस स्टाफ स्कूल प्रबंधकों को फोन मिलाते नजर आए। एक बस में बच्चों की जगह स्कूल स्टाफ बैठा दिखाई दिया। इसे देखकर जांच अधिकारी ने स्टाफ की लताड़ लगाई। चेकिंग के दौरान प्राइवेट स्कूलों में हड़कंप मच गया। पता चलते ही ड्राइवरों ने बसों के रूट बदल लिए। परमजीत सिंह बडोला ने बताया कि हाईकोर्ट के आदेशानुसार निजी स्कूल बसों की चेकिंग की जा रही है। आज भी अधिकांश बसों में खामियां मिली।
पिपली| प्राईवेटस्कूलों की बसों की जांच करते परमजीत बडोला अन्य।
फर्स्ट एड किट में मिली एक्सपायरी दवाएं तो खफा हो फेंकी सड़क पर, लगाई स्कूलों को फटकार
hin_Deva hin_Deva hin_Deva hin_Deva hin_Deva hin_Deva hin_Deva